Sun’iy soch, kontakt linzalar, rinoplastika — Gollivud yulduzi Merilin Monroning hammadan yashirgan 10 ta siri (foto)

Oddiy fabrika ishchisi Norma Jin Beyker — bo‘lajak aktrisa Merilin Monro mubolag‘asiz ekran yulduzi, go‘zallik va uslub ma’budasi edi. Biroq yoqimli tabassum ortida o‘ziga nisbatan ishonchsizlik, komplekslar, tashqi ko‘rinish, xulq-atvor, ovoz va sog‘liq muammolari yashiringandi. AdMe nashri Gollivud yulduzining maftunkor ko‘rinishi ortida qanday sirlar yashiringani haqida ma’lumot beradi.
Merilin Monroning sochlari umrining oxiriga kelib bo‘yash va kimyoviy jingalak qilishdan to‘kila boshlagan

 Merilin Monro sochlarini bo‘yashdan oldin
Merilin Monroning mashhur soch turmagi unga juda qimmatga tushgan. Aktrisa sochlarining o‘sish yo‘nalishini o‘zgartirish uchun elektroliz protsedurasidan foydalanadi — peshonasidagi tepadan pastga qarab uchburchak shaklida o‘sgan sochlardan xalos bo‘lishga harakat qiladi. Uzoq vaqt davomida Monro o‘zining tabiiy kulrang sochini sariqqa bo‘yab yurgan.
Dastlab aktrisaning sochlari qizg‘ish rang qilib, yengilroq bo‘yaladi. Biroq Merilin sochlari sarg‘ish bo‘lishni xohlaydi. Shuning uchun u har safar sochlarini bo‘yaganda yanada och rangga almashtira boshladi. Natijada qiz platina sarg‘ish rangga erishdi. Ammo bu protseduralar sochlarining to‘kilishiga olib keldi.

O‘sha paytda sochlarni och rangga bo‘yash uchun katta miqdorda sulfat kislota va vodorod periks kerak bo‘lib, u soch va bosh terisini kuydirardi. Monro shuningdek, sochlarini kuchli quvur tozalagich bilan jingalak qiladi. Aktrisa kimyoviy muolajadan haftasiga 2-3 marta soch ildizlarini ochartirish va sarg‘ishlikni mustahkamlash uchun foydalangan.
Asta-sekin kino yulduzining sochlari zaif, jilosiz va mo‘rt bo‘lib qoladi va umrining oxirida u butunlay to‘kila boshlaydi. Shu sababli Merilin Monro parik kiygan. Masalan, 1961-yilda suratga olingan “Sargardon” filmida (yuqoridagi rasm) aktrisaning sochlari sun’iy.
Merilin Monro bilaklaridan uyalgan

Merilin Monro ko‘pincha qomatini nomukammal, bilaklarini esa beso‘naqay deb hisoblagan. Shu sababli suratga tushayotganda aktrisa qo‘llarini bukishga yoki kameraga yarim burilishga harakat qilgan. U qo‘lning bu qismi haqiqiy hayotdan ko‘ra fotosuratlarda nozik ko‘rinishini xohlagan.
Aktrisa quloqlarini juda katta deb hisoblagani uchun ularni yashirib yurgan

Gollivud yulduzini baland soch turmagida ko‘rish deyarli imkonsiz edi. Chunki hamma gap quloqlarida edi: aktrisa ularni juda katta deb, buni kamchilik deb hisoblagan. U deyarli har doim quloqlarini yopadigan soch turmagida yurgan.
Merilin Monro iyagini operatsiya qildirgan

 1948-yilda aktrisa
Karyerasining boshida u bir kasting direktori unga “iyaksiz mo‘jiza” deb ataganini eshitgan degan versiya mavjud. Shunchaki, aktrisa yuzining pastki qismida silliq, yumshoq chiziq bor edi.

Gollivudning mashhur plastik jarrohi Maykl Gurdin o‘z eslatmalarida Monro operatsiya qilisha qaror qilganini yozgan. Tibbiy ma’lumotlarga ko‘ra, 1950-yilda uning iyagini yanada nozik qilish uchun tog‘ay qo‘yilgan. Ammo ko‘p narsa aktrisaning kamera oldiga qanchalik mohirona suratga tushganiga qarab hal qilingan (yuqoridagi kollajda).

Vaqt o‘tishi bilan Gurdinning so‘zlariga ko‘ra, implant eriy boshlaydi. Xullas, aktrisaning 1962-yilda suratga olingan so‘nggi “Nimadir yuz berishi kerak” (yuqoridagi rasm) filmida Monroning mimikalari yanada jonliroq ko‘rinadi — kulayotganda hammaniki kabi uning qo‘sh iyagini ko‘rishingiz mumkin.
Gollivud yulduzi duduqlanmaslik uchun to‘xtab-to‘xtab gapirgan

Aktrisa bolalik paytidayoq duduqlanishdan aziyat chekardi. Logoped unga duduqlanishni to‘xtatish uchun maxsus tomoq texnikasini o‘rgatadi. Keyinchalik tomoqli talaffuz uslubi Monroning “tashrif qog‘ozi”ga aylandi. Biroq Merilin so‘nggi filmi “Nimadir yuz berishi kerak” (yuqoridagi rasm)da suratga tushayotganda duduqlanishi qaytalanadi, shu sababli ham replikani o‘zlashtirishi qiyinlashgan.
Merilin Monro rangli kontakt linzalardan foydalangan

 Tim qora ko‘zli Monro
Merilin Monroning turli yillarda olingan suratlarini yoki turli filmlardan olingan kadrlarni solishtirsangiz, uning ko‘z rangi ba’zi joylarda har xil ekanligini sezasiz. Aktrisaning suratlarini tekshirgan shifokorlar Monro rangli linzalar taqib yurgan va miopiyadan aziyat chekkan bo‘lishi mumkin degan xulosaga kelishdi.
Aytishlaricha, Merilin Monroning oyoqlari nomutanosib ravishda qisqa bo‘lgan

Aktrisa qomatining nisbati o‘sha paytdagi go‘zallik me’yorlariga javob bermasdi. Masalan, uning boshini katta, tanasiga nisbatan oyoqlarini kalta deb hisoblashgan. Ehtimol, shuning uchun ko‘pchilik uchun Merilin o‘zidan pastroq bo‘lib tuyulgan.
Monro kiyimlar yordamida o‘z qad-qomatini qanday ta’kidlashni bilardi — u beliga kamar taqishni yaxshi ko‘rgan. Ushbu uslub oyoqlarni vizual ravishda uzun, bo‘yini esa balandroq ko‘rsatishga yordam bergan.
Aktrisa uzoq vaqt tabassumi ustida ishlagan

1945-yilda Merilin Monro birinchi ish joyi — modellik agentligiga kelganida, unga tabassum noto‘g‘ri ekanligini aytishadi. Mutaxassislarning fikriga ko‘ra, qiz juda keng tabassum qilardi, shuning uchun burni atrofidagi chuqur ajinlar ko‘rinib, burni esa katta bo‘lib tuyulardi.
Merilinga mayin tabassum qilishni o‘rgatishgan, shunda aktrisaning yuzi quvonchni ifodalaganda lablari titragan.
Merilin Monro burnidan ko‘ngli to‘lmagan

Aktrisa burnini katta deb hisoblagan va uni doimo niqoblashga harakat qilgan. Bir muddat o‘tgach uning burni boshqacha ko‘rina boshlaydi. Plastik jarrohlarning ta'kidlashicha, Monro kichik rinoplastika qildirgan.
Biroq mumkin bo‘lgan tibbiy aralashuvdan keyin ham Merilin burnidan ko‘ngli to‘lmaydi. Shuning uchun pardozda konturdan foydalanadi. Shunday qilib, aktrisa burnini vizual ravishda ingichkalashtiradi.
Gollivud yulduzi asabiy va ta’sirchan bo‘lgan

 O‘smirlik davridagi aktrisa
Merilinning bolaligi qiyin kechadi. U otasini tanimasdi, tez-tez mehribonlik uylarida yashagan, yoshligidan erkaklar tomonidan qo‘pol hujumlarga duch kelgan. Bularning barchasi qizning asab tizimiga ta’sir qilmasligi mumkin emasdi.
Ba’zida Monro o‘zining yulduzligini yomon ko‘rardi. U oshkoralikdan qochadi, ba’zida taxalluslar ostida yashirinadi, yashirin do‘stlar va yashirin kvartiralar orttiradi.
Ikki tomonlama hayot aktrisaning psixologik holatiga ta’sir qiladi. Monro ruhiy travmadan aziyat chekadi, shuning uchun u tez-tez dorilar va psixologlar yordamiga murojaat qiladi. Hatto bir marta psixiatriya shifoxonasida  ham davolanib chiqadi.